     ด้วย ก.ค.ศ. มีมติกำหนดหลักเกณฑ์และวิธีการประเมินตำแหน่งและวิทยฐานะ ข้าราชการครูและบุคลากรทางการศึกษา ตำแหน่ง ครู ตามหนังสือ ก.ค.ศ. ที่ ศธ 0206.3/ว 9 ลงวันที่ 20 พฤศจิกายน 2564         (ว9/2564) มีผลบังคับใช้ ตั้งแต่ 1 ตุลาคม 2564 เป็นต้นไป  ซึ่งหลักเกณฑ์และวิธีการฯดังกล่าว กำหนดให้ครูและบุคลากรทางการศึกษาจัดทำข้อตกลงในการพัฒนางาน (PA) ตามแบบที่ ก.ค.ศ.กำหนด ทุกปีงบประมาณ เสนอต่อผู้อำนวยการสถานศึกษาเพื่อพิจารณาให้ความเห็นชอบ โดยให้ผู้อำนวยการสถานศึกษาแต่งตั้งคณะกรรมประเมินผลการพัฒนางานตามข้อตกลง (PA)  ซึ่งคุณสมบัติเป็นไปตามหลักเกณฑ์ ว9/2564 นั้น
     ในการนี้ โรงเรียนบ้านน้ำเที่ยง  สังกัด สำนักงานเขตพื้นที่การศึกษาประถมศึกษาอุบลราชธานี   เขต 4 ได้รับความอนุเคราะห์บุคลากรในหน่วยงานของท่าน คือ นางสุเนตร ไชยดี ตำแหน่งครู วิทยฐานะ ครูชำนาญการพิเศษ  เป็นกรรมการประเมินผลการพัฒนางานตามข้อตกลง (PA) สำหรับข้าราชการครู ในวันอังคารที่ 19 กันยายน 2566 เวลา 09.00 น. ณ โรงเรียนบ้านน้ำเที่ยง

